Изх.№ 4 / 12.02.2020 г.

 **Отчет за дейността през 2019 г.**

 **на Народно читалище „ Христо Кърпачев – 1921 г.”**

 **с. Кърпачево, община Летница**

 **Съдържание :**

1. За нас
2. Дейността на читалището през 2019 г. и основните направления.
3. Приятели , сподвижници , партньори.
4. Заключение

 **За нас**

Народно читалище „ Христо Кърпачев – 1921 г.” е институция , която поддържа и съхранява българския дух и култура на територията на селото. Място , където всеки може да осъществи контакт с хора от общността и свободно да ползва съвременните технологии. В читалището човек може да бъде информиран , изслушан и обслужен според необходимостта.Това се оказа изключително важно , защото всеки заслужава внимание и в моменти на отдалеченост от роднини и близки , тогава когато самотата е бич и тегоба , трябва да се цени човека като такъв.Към това сме се стремили и това ще ни води занапред. Да сме в услуга на хората и да бъдем онази светлина , която вдъхва кураж , разнообразява ежедневието и носи заряд.

 През изтеклата 2019 г. читалищното настоятелство е провело 4 заседания. Членовете на читалището наброяват 61, а субсидията ни е 9 490 лв. Остатъкът по сметката в БДСК е 165.26 лв. Направена е една финансова проверка от Проверителната комисия , като не са констатирани нарушения.За изминалата 2019г. в читалището, на всеки желаещ се предлагаха следните услуги като : интернет , ксерокс , ламиниране , изготвяне на некролози и обяви. Всеки бе обслужван според възможностите. Сградата и пространството около нея са в добро състояние. На разположение е и зала за игра на тенис на маса , както и външна спортна площадка с мрежа за волейбол , федербал и други игри на открито. Съгласно утвърдения културен календар на читалището за 2019 г., сме изпълнили всичко , което е било по силите и възможностите ни.

 **Дейност на читалището през 2019 г. по теми: Честване на празници**

 През изтеклата година сме чествали традиционните български празници , съвместно с Пенсионерския клуб. Почиствахме и облагородявахме и се включихме в националната акция да изчистим България. В деня на Ботев имаше прожекция на филма „ Свобода или смърт”. По повод рождението и смъртта на Христо Кърпачев, като патрон на читалището и селото сме засвидетелствали признателността с венци и цветя. През месец април направихме презентация за предстоящите празници Великден и Цветница. Отпразнувахме Гергьовден и голяма Богородица пред параклиса, както и Никулден.Септември месец , читалището посетиха репортери от Нова телевизия. Празниците – Димитровден и деня на пенсионера отпразнувахме в пенсионерския клуб. На първи ноември по случай деня на Будителите имаше презентация и направихме венец. Декември месец – организирахме тържество по повод Нова година , съвместно с Пенсионерския клуб и разказахме за традиционните символи и легенди за празника.

 **Приятели , сподвижници и партньори**

 За поредна година Община Летница в лицето на Кмета г – н Красимир Джонев, Общински съвет и администрация са се доказали като наши приятели, партньори и хора , на които може да се разчита.

* Колеги от читалищата в Общината
* Кметски наместник г – н Георги Петров
* Всички членове , които активно се включиха в дейността на читалището през изтеклата 2019 г.

 **Заключение**

 „ Успехите дават свобода и независимост”. Тази максима е водеща в нашата работа. Стремим се да се придържаме към традициите, но и да надграждаме и влагаме нови инициативи и идеи. Дейността на читалището е дело на тези хора, които отделят време и отдават способности , освен за своя собствена изява , и за задоволяване на духовните потребности на другите. Без това те не биха намирали смисъл на себеотдаването си. Пожелаваме си и през новата 2020 г. да имаме поводи за гордост и работим в полза на знанието, бита и културата. Читалището ни има добър екип и членове, които са всеотдайни и дано така да бъде и занапред.

**с. Кърпачево Председател:……………………**

 **/ Надежда Бояджиева /**